google/wiki40b huggingface dataset:
Matúš Tomko

Životopis

Vyštudoval operný spev na Cirkevnom konzervatóriu v Bratislave (1998 - 2004) u Mgr. Art. Františka Malatinca, kde už od 3. ročníka hosťoval v absolventských predstaveniach školy. Od roku 2004 pôsobí ako sólista opery Štátneho Divadla v Košiciach, kde debutoval rolou Hovorcu v opere Čarovná flauta od Wolfganga Amadea Mozarta pod taktovkou Miloslava Oswalda a Igora Dohoviča. V roku 2005 vyhral tretie miesto na 40. ročníku Medzinárodnej Speváckej Súťaže Antonína Dvoráka v odbore opera v Karlových Varoch v Česku. Ako sólista opery Štátneho Divadla v Košiciach stvárnil množstvo rolí svetového repertoáru (Brandera v opere Faust, Míchu – v Predanej neveste, Samuela Ribbinga v Maškarnom bále od G. Verdiho, Marchese d'Obigny v La Traviata od G. Verdiho, Masetta v opere Don Giovanni od W.A Mozarta, kapitána Zunigu v Carmen of G. Bizeta a ďalšie).
V roku 2009 stvárnil postavu Jána v premiére pôvodnej slovenskej opery Šavol, ktorej hudbu na libreto Teodora Križku skomponoval popredný slovenský hudobný skladateľ, pedagóg Cirkevného konzervatória sv. Cecílie v Bratislave-Petržalke Víťazoslav Kubička. S Matúšom Tomkom budem spolupracovať veľmi rád po dlhom čase. Nosím v sebe spomienku na jeho účinkovanie v mojej prvej opere Evanjelium podľa Lukáša. Opera odznela v podaní Štátnej filharmónie Košice pod vedením dirigenta Adriána Kokoša v Košiciach, Kežmarku, Žiline a Nitre. 
V októbri 2010 sa spolu s ďalšími sólistami štátneho divadla v Košiciach Jánom Ruskom a Mariánom Lukáčom, ako aj hercom Štefanom Bučkom predstavil v jednej z troch hlavných postáv (Mareka Križina) v svetovej premiére scénického oratória Košickí mučeníci, ktoré skomponoval Pavol Krška.  Toto dielo, ktorého námet je súčasťou histórie mesta Košice, bolo venované Roku kresťanskej kultúry a 15. výročiu svätorečenia košických mučeníkov pápežom Jánom Pavlom II., ktoré sa konalo v Košiciach v roku 1995. 
V novembri 2010 bol pozvaný neziskovou nadáciou Centrum Slniečko na spoluúčasť na benefičnom koncerte pri príležitosti Svetového dňa prevencie týrania detí v Nitrianskej synagóge. 
So súborom opery Štátneho Divadla v Košiciach pravidelne hosťuje v jaskynnom divadle vo Fertőrákos neďaleko maďarského Šopronu ako Marchese d'Obigny (opera La traviata od Giuseppe Verdiho), ako Sarastro (v opere Čarovná flauta od W. A .Mozarta), ako Brander (v opere Faust od Ch. Gounoda) a ako Samuel Ribbing (v opere Maškarný bál od G. Verdiho).
Na pozvanie Cirkevného konzervatória v Bratislave vystúpil na koncerte pri príležitosti 100. výročia narodenia slovenskej opernej speváčky a pedagogičky Anny Hrušovskej, interpretky diel W.A.Mozarta. Koncert sa uskutočnil 26. novembra 2012 v Zrkadlovej sieni Primaciálneho paláca. Spieval árie od W.A. Mozarta spolu s ďalšími absolventmi Cirkevného konzervatória Pavlom Bršlíkom, Martinou Masarykovou a Lenkou Kotrbovou a komorným orchestrom ZOE pod vedením Alana Vizváryho.
Émathión (syn Dia)

Émathión (starogr. Ἠμαθίων – Émathión) je v gréckej mytológii syn boha Dia a Plejády Élektry.
Podľa antického autora Nonna z Panopole Émathión pochádzal zo Samothraky. Bol bratom Dardana, ktorý po odchode zo svojej vlasti, založil v Malej Ázii krajinu Dardaniu a stal sa jej prvým kráľom. Keď boh vína Dionýzos odišiel na výpravu do Indie, Émathión ho so svojim vojskom sprevádzal.
Leffonds

Poloha

Obec má rozlohu 36,24 km². Najvyšší bod je položený 437 m n. m. a najnižší bod 312 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Róbert Wünsch

Životopis

V Banskej Bystrici zriadil továreň na cementový tovar (1894), parnú tehelňu (1894); zamestnávala tehliarov z Rakúska a Talianska.
Janvry (Essonne)

Poloha

Obec má rozlohu 8,24 km². Najvyšší bod je položený 172 m n. m. a najnižší bod 113 m n. m.

Obyvateľstvo

Počet obyvateľov obce je 594 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dinéault

Poloha

Obec má rozlohu 45,96 km². Najvyšší bod je položený 326 m n. m. a najnižší bod 0 m n. m.

Obyvateľstvo

Počet obyvateľov obce je 1 739 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Revelles

Poloha

Obec má rozlohu 14,41 km². Najvyšší bod je položený 133 m n. m. a najnižší bod 71 m n. m.

Obyvateľstvo

Počet obyvateľov obce je 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leták

Letáky politických strán

Najčastejšie využívaná forma komunikácie v predvolebnom období. Táto forma letákov býva obvykle distribuovaná priamo do schránok domácností. Obsahom býva meno a fotografia zástupcu politickej strany, symbol strany a motto. Letáky v tejto oblasti sú populárne najmä pre ich rýchle šírenie a možnosť ich vylepiť na verejných miestach kde ich uvidia aj občania, ktorí k internetu nemajú prístup.

Informačné letáky

Táto forma komunikácie sa používa na propagáciu služby či určitej myšlienky. Informačné letáky sú často využívanú neziskovými organizáciami ale aj štátnymi podnikmi a mestskými inštitúciami.
Oranžský rád

Lojálna oranžská inštitúcia (angl. Loyal Orange Institution), viac známa ako Oranžský rád (Orange Order) je protestantská bratská organizácia založená predovšetkým v Severnom Írsku. Má tiež významnú prítomnosť v Škótskych nížinách a po celom Commowealthte a v Spojených štátoch. Bol založený v grófstve Armagh v roku 1795 počas obdobia protestantsko-katolíckeho konfliktu ako bratstvo v slobodomurárskom štýle ktoré prisahalo zachovať protestantskú prevahu. Jeho meno je poctou pre protestantského kráľa Viliama Oranžského ktorý porazil armádu katolíckeho kráľa Jakuba II. v Bitke pri Boyne (1690). Členovia Oranžského rádu nosia oranžové šerpy a sú označovaní ako Orangemen. Rád je predovšetkým známy pre svoje každoročné pochody z ktorých najväčší sa koná 12. júla ("Dvanásta").
Politicky je Oranžský rád konzervatívna britská unionistická organizácia s kontaktmi na ulsterský lojalizmus. Rád viedol kampaň proti Škótskej nezávislosti v roku 2014. Rád vidí sám seba ako obrancu protestantskej občianskej a náboženskej slobody zatiaľ čo kritici ho obviňujú z náboženského fanatizmu a rasizmu. Bol tiež kritizovaný za spolčovanie sa s lojalistickými polovojenskými skupinami. Nakoľko je rád protestantská spoločnosť, neprotestanti sa môžu stať jeho členmi len ak sa zaviažu dodržiavať zásady "oranžizmu". Takitiež si nemôžu vziať za partnera katolíka. Oranžské pochody cez protestantské a katolícke štvrte bývajú často kontroverzné a vedú k násiliu.
Niedersteinbach

Poloha

Obec má rozlohu 8,3 km². Najvyšší bod je položený 510 m n. m. a najnižší bod 212 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guerbigny

Poloha

Obec má rozlohu 8,27 km². Najvyšší bod je položený 101 m n. m. a najnižší bod 52 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joule

Joule (skratka J, slovenská výslovnosť podľa slovníkov je [džaul], ale meno J. P. Joule sa v skutočnosti vyslovovalo [džúl]) je jednotka práce a energie. V sústave SI patrí medzi odvodené jednotky. Jednotka joule bola pomenovaná na počesť anglického fyzika Jamesa P. Joula.
Bardos

Poloha

Obec má rozlohu 42,53 km². Najvyšší bod je položený 183 m n. m. a najnižší bod 0 m n. m.

Obyvateľstvo

Počet obyvateľov obce je 1 608 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hermos (syn Aigypta)

Hermos (starogr. Ἕρμος – Hermos) je v gréckej mytológii syn egyptského kráľa Aigypta a jeho manželky Kaliadny.
Hermos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Hermos si bral za manželku Kleopatru, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
E - mental

E – mental je elektronický časopis o mentálnom zdraví, ktorý vychádza dvakrát ročne pod záštitou Slovenskej asociácie študentov a absolventov psychológie (SAŠAP). Časopis začal vychádzať v roku 2013.
Každé číslo obsahuje pravidelné rubriky, zamerané na recenzované teoretické a výskumné príspevky z oblastí mentálneho zdravia, školskej psychológie, sociálnych a behaviorálnych vied. Príbehom z reálneho života a praxe pomáhajúcich pracovníkov sa venuje rubrika Kazuistika. Rozhovor zo zaujímavými osobnosťami z tejto oblasti ponúka rubrika Osobnosti zo sveta psychológie. Kalendárium je zamerané na tréning pamäti a obsahuje všetky dôležité udalosti, ktoré sa v čase platnosti daného čísla konali. Sekcia Na hrane, ktorá sa venuje hraničným problémom. Prakticky koncipovanou je rubrika Čo robiť keď, ktorá ponúka rady nielen v teoretickej rovine danej témy, ale ponúka aj praktické aplikovateľné rady. Správy a reflexie z absolvovaných podujatí informujú o aktuálnych podujatiach pre psychológov. Knižné recenzie predstavujú zaujímavé psychologické knihy. Najnovšími rubrikami sú rubriky A čo ďalej a Pohyb a zdravie. Prvá menovaná popisuje možné pracovné odvetvia psychológov. Druhá poukazuje na možnosti prepojenia pohybu a mentálneho zdravia.
Časopis E-mentál poskytuje možnosť publikovania prác pre pracovníkov pomáhajúcich profesii.
Hyaloklast

Hyaloklast (z gr. hyalos - sklo, klast - úlomok) alebo vitroklast je klast horniny tvorený úlomkami vulkanického skla. Môže mať rôznu formu, veľmi často býva divertifikovaný alebo až sekundárne zmenený.
Moulon (Gironde)

Poloha

Obec má rozlohu 13,25 km². Najvyšší bod je položený 76 m n. m. a najnižší bod 2 m n. m.

Obyvateľstvo

Počet obyvateľov obce je 964 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Kemka

Dabing

Okrem iných, nadaboval postavy Danny McCoy (Josh Duhamel) v seriáli Kasíno Las Vegas, detektív Danny Messer (Carmine Giovinazzo) v seriáli C.S.I. New York, potkan Remy v animovanom filme Ratatouille a herca Martina Freemana nadaboval v seriáli Sherlock a filme Hobit: Neočakávaná cesta. Často dabuje Bena Stilera (okrem iného v sérii filmov Fotor je lotor,...), Matta Damona (okrem iného v sérii filmov Dannyho jedenástka,...) a Owena Wilsona.
Linka 14 (parížske metro)

Historický vývoj

Linka 14 existovala už v prvej polovici 20. storočia, ale bola na inom mieste. Roku 1930 sa zlúčila s linkou 11 na novú trináctu, dnes jednu z najdlhších liniek spájajúcu sever a juh mesta. Súčasná linka vznikla až v 90. rokoch, s prvými stavebnými prácami sa začalo roku 1989, medzi rokmi 1993 a 1995 sa razili tunely. Prvý jej úsek medzi dopravným uzlom Madeleine a Bibliothèque François Mitterrand bol slavnostne otvorený 15. októbra 1998. Išlo o mimoriadnu udalosť, pretože po prvýkrát bolo sprevádzkované automatické metro v takom rozsahu. Od roku 2003 je trasa predĺžená tiež severným smerom, do stanice Saint-Lazare a v súčasnosti sa stavia južné predĺženie, konečná stanica sa bude volať Olympiades.

Charakter linky

Linka 14 je oproti ostatným v celej sieti veľmi odlišná. Koľajisko je od nástupiska oddelené bezpečnostnými stenami, aby nehrozil pád cestujúceho a prípadné jeho ohrozenie. Sedem staníc je prestupných, jedna nie. Prestupy sú riešené prepojením jednotlivých nástupísk, ležiacich nad sebou, tunelmi pre peších. Linka je dlhá 7,9 km a priemerná vzdialenosť medzi stanicami je 1 129 m. Ročne štrnástu linku využije 64 100 000 cestujúcich.
Martres

Poloha

Obec má rozlohu 3,03 km². Najvyšší bod je položený 79 m n. m. a najnižší bod 38 m n. m.

Obyvateľstvo

Počet obyvateľov obce je 131 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laboissière-en-Thelle

Poloha

Obec má rozlohu 9,64 km². Najvyšší bod je položený 223 m n. m. a najnižší bod 125 m n. m.

Obyvateľstvo

Počet obyvateľov obce je 1 258 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juhokórejské národné futsalové družstvo mužov

Vrcholné podujatia

Juhokórejské družstvo sa 5-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.
Majstrovstiev Ázie sa zúčastnilo, resp. kvalifikovalo sa na ne 13-krát, prvýkrát v roku 1999 v Malajzii. A hneď na prvých majstrovstvách získalo svoje najlepšie umiestnenie. Z druhého miesta v základnej skupine postúpilo do semifinále, v ktorom porazilo Kazachstan. Vo finále potom prehralo s Iránom vysoko 1 : 9. O 2 roky zopakovalo medailové umiestnenie, keď v boji bronz zdolalo družstvo Japonska. O rok neskôr v Indonézii znova postúpilo do semifinále, ktoré s Iránom prehralo. V dueli o 3. miesto tentoraz podľahlo Thajsku. Na ďalších dvoch turnajoch ázijského šampionátu skončilo vo štvrťfinále, ktoré tesne prehralo. V roku 2006, kedy sa konala prvá kvalifikácia na kontinentálne majstrovstvá, nepostúpilo družstvo prvýkrát na finálový turnaj. V skupine B skončilo až tretie za postupujúcimi Austráliou a Hongkongom. V kvalifikácii na šampionát v roku 2007 už postúpilo, ale v samotnom finálovom turnaji skončilo už v základnej skupine, rovnako ako ňa ďalších 4 turnajoch. V rokoch 2012,2014 a 2018 družstvo Kórey prehralo všetky tri zápasy základnej skupiny.
Družstvo sa predstavilo v roku 2009 aj na Ázijských halových hrách, na ktorých skončilo po 2 prehrách už v základnej skupine. O 4 roky neskôr, keď turnaj organizoval juhokórejský Inčchon, sa prebojovalo do štvrťfinále, v ktorom ho vyradil Kuvajt.
Dům U Černé Matky Boží

Dům U Černé Matky Boží je vrcholné dielo českej kubistickej architektúry. Bol postavený v rokoch 1911 – 1912 podľa návrhu českého architekta Josefa Gočára.
Dom sa nachádza v pražskom Starom Meste medzi Celetnou ulicou a Ovocným trhom. Názov pochádza od barokovej sošky, ktorá je umiestnená na jeho nároží. Dnes je v ňom umiestnené múzeum českého kubizmu Národní galerie.

Výstavba

Dům U Černé Matky Boží stojí na mieste pôvodného barokového domu rytierov Granovských, po ktorom prevzal jeho názov. Pôvodne ho postavili ako obchodný dom na základe požiadaviek obchodníka Františka Herbsta. Zaujímavosťou je, že pôvodný Gočárov návrh domu nespĺňal požiadavky posudzovateľa stavby (pražského magistrátu) na dokonalý súlad s historickým prostredím. Gočár na to reagoval tak, že dom doplnil o ďalšie kubistické prvky – napr. viac kubistický vchod alebo balkónové zábradlie.
V suteréne bola pôvodne vináreň, na prvom poschodí kaviareň a na druhom obchody s textilom. Tretie poschodie bolo určené pre kancelárie a štvrté pre byty. Kubisticky bol zariadený aj interiér, vrátane nábytku a ostatných detailov.
V roku 2010 bol dom zaradený na zoznam národných kultúrnych pamiatok.

Dejiny

Pôvodná kaviareň zanikla už v 20. rokoch 20. storočia, údajne pre nemodernosť kubistického štýlu a na jej mieste vznikli kancelárie. Tento trend pokračoval aj neskôr a bol zavŕšený v 50. rokoch, kedy celý dom využíval pre svoju kancelársku činnosť podnik Výstavníctvo.

Rekonštrukcia

Na začiatku 90. rokov bol dom zrekonštruovaný podľa projektu Karla Pragera, bol uvedený do pôvodného stavu, boli odstránené staré nátery a bola dostavaná aj časť presklenej strechy v súlade s pôvodným Gočárovým návrhom, ktorý nebol pôvodne realizovaný. 18. októbra 1994 bol dom slávnostne otvorený za účasti prezidenta Václava Havla. Bolo v ňom umiestnené České múzeum výtvarného umenia; v časti domu bola aj stála výstava českého kubizmu. Neskôr (v roku 2000) sa na roh domu dostala aj polychrómovaná rezaná kópia pôvodnej sošky čiernej Madony.
Múzeum tu skončilo svoju činnosť v roku 2002, ale výstava českého kubizmu bola obnovená v roku 2003 pod hlavičkou Národní galerie. V roku 2005 bola v prvom poschodí znovu otvorená kaviareň Grand Café Orient.

Ručenie

Na začiatku 90. rokov 20. storočia Ministerstvo kultúry dom poskytlo ako záruku na cca 300 miliónový úver pre rozbehnutie lotériovej hry Česká lotynka. Keď projekt Lotynky skrachoval, hrozilo, že štát o vzácnu pamiatku príde, lebo bude poskytnutá banke ako splátka za nepokrytý úver zo skrachovanej lotériovej hry. Štátny fond kultúry si potom rýchlo vzal od Komerční banky pôžičku na splátky úveru.
Linecký mier

Linecký mier bol mier uzavretý v Linzi 16. decembra 1645 medzi cisárom Ferdinandom III. a Jurajom I. Rákocim, ktorý ukončil protihabsburské povstanie Juraja I. Rákociho.
Po smrti Ferdinanda III. (1657) sa mier prestal dodržiavať.
Vuillery

Polohopis

Vuillery má rozlohu 1,09 km². Najvyšší bod je položený 149 m n. m. a najnižší bod 61 m n. m.

Obyvateľstvo

Vuillery má 32 obyvateľov (2009).
Graf vývoja obyvateľstva:
Zdroje: INSEE
Lusignac

Poloha

Obec má rozlohu 7,88 km². Najvyšší bod je položený 184 m n. m. a najnižší bod 62 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaumont-lès-Randan

Poloha

Obec má rozlohu 5,99 km². Najvyšší bod je položený 381 m n. m. a najnižší bod 290 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montagna-le-Templier

Poloha

Obec má rozlohu 7,05 km². Najvyšší bod je položený 571 m n. m. a najnižší bod 340 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vzbura na Bounty

Vzbura na Bounty, vedená druhým kormidelníkom Fletcherom Christianom proti veliteľovi, poručíkovi Williamovi Blighovi, sa odohrala 28. apríla 1789 na lodi Bounty. Časť posádky lode povstala proti krutému zaobchádzaniu kapitána.
Briti vyslali loď na tichomorský ostrov Tahiti, aby tam pozbierala sadenice chlebovníka. Kapitán Bounty William Bligh bol uznávaný námorníkmi, na lodi však presadzoval tvrdú a krutú disciplínu. Bounty dorazila na Tahiti v októbri 1788 a zostala tam do marca 1789. Námorníkom pripadal bohatý ostrov ako raj na zemi. Po odchode z Tahiti sa ich podmienky ešte zhoršili (zmenšil sa priestor na lodi a znížili dávky vody), pretože prednosť mali sadenice chlebovníka, ktoré chcel Bligh za každú cenu dopraviť do cieľa v poriadku.
Po troch týždňoch sa väčšina posádky vedená mladým poručíkom Fletcherom Christianom proti Blighovi vzbúrila. Bligha a mužov, ktorí mu zostali verní, vysadili bez zbraní a s minimom zásob do záchranného člna uprostred Tichého oceánu a nechali ich napospas osudu. Bligh sa však doplavil na člne cez polovicu oceána až do holandskej kolónie Batávia. Odtiaľ sa potom dostal do Anglicka, kde bol oslobodený od obvinenia zo straty kráľovskej lode.
Na dolapenie vzbúrencov na Tahiti bola vyslaná vojenská fregata HMS Pandora. Našla tam však iba štrnásť rebelantov. Christian vedel, že Tahiti pre nich nie je bezpečné a preto spolu so skupinou Tahiťanov odtiaľ odišiel. Narazili na malý neobývaný ostrovček Pitcairn. Neboli si istí, či je to on, pretože na vtedajších mapách bol zakreslený 173 míľ južne od miesta, kde sa nachádzali. Tam sa rozhodli usadiť. Christian sa chcel vrátiť do Anglicka a usvedčiť Bligha. Toho sa však báli ostatní námorníci, pretože keby ich prinútil vrátiť sa, čakala by ich istá smrť za vzburu a tak Bounty, ktorá ich mohla prezradiť, radšej podpálili.
Potomkov vzbúrencov z Bounty a Tahiťanov objavili až o dvadsať rokov neskôr. Christian a viacerí z námorníkov vtedy už nežili. Sami sa povraždili vo vzájomných hádkach. Ich potomkovia však žijú na ostrove dodnes.
Mestská hala Nitra

Rozmery

Hracia časť je dlhá 55 metrov a široká 48 metrov. Športová plocha má rozmery 44 x 30,5 metra. V hľadisku je zabudovaných 1 500 pevných sedadiel, no kapacita haly sa dá zvýšiť až na 2 500 divákov.

Zaujímavosti

V roku 2011 tu slovenský boxer Tomi „Kid“ Kovács zdolal Hamzu Wandera z Ugandy a stal sa európskym šampiónom WBO.
Jozef Kerák

Tvorba

Medzi jeho najznámejšie diela patria pletené drôtené diela Drotár a džarek (učeň drotára), Princezná, Tiger, Kohút, Jeleň, Papagáje a Krokodí. Jeho tvorba je vystavená najmä v rámci expozície Považského múzea na Budatínskom zámku.
Tvoril fantzijné plastiky z drôtu, kde sa prejavoval jeho svojbytný pohľad na rozprávkové bytosti a aj drotárov. Jeho zručnosť a poznanie materiálu mu umožňovali tvoriť priesvitné figúry, ktoré pripomínajú jemnú perokresbu v priestore.
Jozef Kerák bol najvýznamnejší predstaviteľ drotárstva v súdobom naivnom umení.
Rovňanskému drotárstvu sa venuje aj výstava v Múzeu Drotárie vo Veľkom Rovnom. Verejnosti je známy aj film Ako divé husi s drotárskou tematikou, ktorý vznikol na motívy knihy Andreja a Vladimíra Ferkovcov.
Margaréta z Antiochie

Svätá Margaréta z Antiochie (v Pizídii) (iné názvy: Margaréta Antiochijská alebo Marína z Antiochie/Antiochijská; sviatok má 20. júla), sa ako patrónka rodičiek stala jednou z uznávaných Štrnástich svätých pomocníkov, ktorých úcta dosiahla vrchol v 15. storočí. Svätá Margaréta býva zvyčajne znázorňovaná s drakom. Na základe legendy jej bol ukázaný ako nepriateľ, nad ktorým má zvíťaziť. Pripravoval sa ju zhltnúť, ale ona nad ním zvíťazila znamením kríža.

Legenda

Margaréta bola podľa legendy, ktorú spracoval Leo Zerhau dcéra pohanského kňaza Aedisia z Antiochie, vyhnaná pre svoju kresťanskú vieru z rodičovského domu. Neskôr upadla do rúk miestodržiteľa Olibria a ten sa pokúsil urobiť z nej svoju milenku. Keďže neuspel, mučili ju a zvádzali mnohými neuveriteľnými spôsobmi, až kým ju za panovania cisára Diokleciána nepopravili, podľa legendy jej odťali hlavu na námestí. Nespoľahlivé údaje hovoria o roku 305 alebo 282.

Náboženská stránka

Breviár zo Salisbury uvádza, že na sklonku života prisľúbila, že tí, čo napíšu alebo budú čítať príbeh jej života, dostanú v nebi nesmrteľnú korunu a tí, ktorí ju budú vzývať v hodine smrti, uniknú úkladom diabla. V prísľuboch pamätala na tých, ktorí zapália na jej počesť sviece a dostane sa im potrebnej ochrany, ako aj na tehotné ženy, ktoré sa pri jej uctení vyhnú podobne, ako ich deti nebezpečenstvu spojenému s pôrodom, čím si získala už v ranom stredoveku nesmiernu popularitu, aj keď pápež Gelasius v roku 494 vyhlásil jej legendu za apokryfnú a Margaréta nikdy vlastne nemala starobylý liturgický kult. Jej meno sa prvýkrát objavuje v martyrológii Rhabana Maura v 9. storočí. Stala sa slávnou predovšetkým v časoch križiackych výprav. Jej uctievanie je v súčasnosti potlačené.

Relikvie

Jej údajné relikvie preniesli v roku 908 z Byzancie do kostola San Pietro della Valle neďaleko Bodamského jazera, odtiaľ v roku 1145 do Montefalconskej katedrály a v roku 1213 časť z nich získali Benátky.
Glos-la-Ferrière

Poloha

Obec má rozlohu 12,63 km². Najvyšší bod je položený 261 m n. m. a najnižší bod 208 m n. m.

Obyvateľstvo

Počet obyvateľov obce je 565 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Avalonianus

Avalonianus je rodové meno, stanovené pre fosílne zuby z obdobia vrchného triasu Anglicka. Prvýkrát boli tieto fosílie opísané v roku 1898 Seeleyom pod menom Avalonia, toto meno ale bolo použité už skôr (Walcott, 1889), v roku 1961 bolo preto zmenené. Pôvodne sa predpokladalo, že ide o Prosauropoda, neskoršia analýza však odhalila, že ide o chiméru, tvorenú pôvodnými zubami akéhosi nedinosaurieho Archosaura (ornitosuchiana) alebo primitívneho teropóda a kosťami Prosauropoda (premenovaného v roku 1985 Galtonom ako Camelotia).
Senan (Yonne)

Poloha

Obec má rozlohu 17,54 km². Najvyšší bod je položený 236 m n. m. a najnižší bod 89 m n. m.

Obyvateľstvo

Počet obyvateľov obce je 742 (2009).
Nasledujúci graf zobrazuje vývoj počtu obyvateľov v obci.
Zdroje: INSEE